Ο **«Εθνικός Κήρυξ»** (στα αγγλικά, *The National Herald*) είναι ελληνική εφημερίδα της Αμερικής, ιδρύθηκε στις 2 Απριλίου 1915 στην Νέα Υόρκη από τον Πελοποννήσιο Πέτρο Π. Τατάνη, με αρχισυντάκτη τον Δημήτριο Καλλίμαχο. Ο Τατάνης κατάθεσε το τεράστιο, για την εποχή, ποσό των 100.000 δολαρίων σε τράπεζα ως εγγύηση για τη μονιμότητα της εφημερίδας του. 

Η δεσπόζουσα από πλευράς κυκλοφορίας εφημερίδα "Ατλαντίς" (που ιδρύθηκε στις 3 Μαρτίου 1894 από τον επιχειρηματία Σόλωνα Ι. Βλαστό ως εβδομαδιαία και το 1905 κυκλοφόρησε ως ημερήσια και τερμάτισε την κυκλοφορία της το 1973.) υποστήριζε με φανατισμό τον βασιλιά Κωνσταντίνο. Ο Εθνικός Κήρυκας αντίθετα εκδόθηκε, πιθανότατα, κατόπιν παρότρυνσης του Ελευθέριου Βενιζέλου, για να αποτελέσει το αντίβαρο στην *Ατλαντίδα*. Την πρώτη ημέρα κυκλοφορίας η εφημερίδα είχε συνέντευξη του Ελευθερίου Βενιζέλου, ο οποίος δήλωνε ότι «Θα έκαμνε την Ελλάδα ίσην με την Ιταλίαν».

Ο Τατάνης παρέμενε εκδότης της εφημερίδας μέχρι το 1933, όταν η βαθιά οικονομική κρίση τον ανάγκασε να την πουλήσει.

Μετά τον Τατάνη η εφημερίδα πέρασε στους Κεχαγιά - Δήμο. Το 1940 η ιδιοκτησία της εφημερίδας πέρασε στον καθηγητή Βάσo Βλαβιανό, ο οποίος στον Εμφύλιο τάχθηκε με το ΕΑΜ-ΕΛΑΣ. Όμως το 1947 ο Βλαβιανός, ένας άνθρωπος με δυνατότητα παρέμβασης στην Αμερικανική πολιτική ζωή, αναγκάστηκε να πωλήσει την εφημερίδα στον Μπάμπη Μαρκέτο, ο οποίος έπειτα από περίοδο 30 ετών την πούλησε στον δικηγόρο και υφυπουργό των Οικονομικών των ΗΠΑ, Ευγένιο Ρωσσίδη.

Το 1978 ο Ρωσσίδης υπό την πίεση της νεοϊδρυθείσας εφημερίδας "Πρωινή", της Φανής Πεταλίδου, η οποία εισήγαγε αρκετούς μοντερνισμούς όπως π.χ. το μικρό (ταμπλόιντ) σχήμα και τη μέθοδο της λινοτυπικής, πούλησε το 50% των μετοχών της εκδοτικής εταιρείας, το 25% στον διευθυντή της Σύνταξης Γιώργο Λεονάρδο και το άλλο 25% στον Οικονομικό Διευθυντή της Αντώνη Η. Διαματάρη. Μέσα σε λίγους μήνες ο Ρωσσίδης τους πούλησε και το άλλο 50%, από 25% στον κάθε ένα. Μέσα σε ελάχιστους μήνες και συγκεκριμένα στις 14 Σεπτεμβρίου του 1979 ο Αντώνης Η. Διαματάρης εξαγόρασε το ποσοστό των μετοχών του Λεονάρδου αποκτώντας έτσι το 100% των μετοχών του "Ε.Κ." το οποίο κατέχει μέχρι σήμερα.

Εκδότες
-------

Από την ίδρυση της εφημερίδας μέχρι σήμερα έχουμε τους εξής εκδότες:

* Πέτρος Π. Τατάνης: 1915- 1933
* Ευριπίδης Κεχαγιάς, Πολ Δήμος: 1933-1940
* Βάσος Ι. Βλαβιανός: 1940-1947
* Μπάμπης Μαρκέτος: 1947-1977
* Ευγένιος Ρωσσίδης: 1977-1978
* Γιώργος Λεονάρδος, Αντώνης Η. Διαματάρης 1978-1979
* Αντώνης Η. Διαματάρης 1979-σήμερα

Τα γραφεία και το κτίριο
------------------------

Τα αρχικά, ενοικιασμένα για περισσότερα από έξι δεκαετίες, γραφεία της εφημερίδας μαζί με τα ταχυπιεστήρια ήταν στην *140 Δυτικά 26η Οδός (140 West 26th Street*) στο Μανχάταν, λίγα τετράγωνα μακριά από την "Ατλαντίδα" κι αυτό γιατί ο περισσότερος Ελληνισμός την εποχή εκείνη στη Νέα Υόρκη ήταν συγκεντρωμένος στη δυτική πλευρά του Μανχάταν.

Επί εποχής Ρωσσίδη τα γραφεία της εφημερίδας μεταφέρθηκαν στην 257 Λεωφόρο Παρκ Νότια (*257 Park Ave South*), στον 20ό όροφο, όπου και επιχειρήθηκε με μεγάλες δυσκολίες αρχικά η μετατροπή της τεχνολογίας της παραγωγής από το κολντ τάιπ (σε προσεγγιστική μετάφραση: ψυχρός τύπος, αγγλικά: cold type) στις λινοτυπικές μηχανές. Η εφημερίδα την εποχή εκείνη τυπωνόταν σε εμπορικά πιεστήρια στο Τσάινα Τάουν.

Αργότερα, το 1982, επί ιδιοκτησίας Α. Η. Διαματάρη τα γραφεία της εφημερίδας μεταφέρθηκαν στην *41-17 οδό Κρέσεντ*, μισό τετράγωνο πριν από τη γέφυρα Κουίνσμπορο, ή γέφυρα των 59 Δρόμων, στο Λονγκ Άιλαντ Σίτι. Λίγους μήνες αργότερα, ο Διαματάρης αγόρασε το κτίριο και έτσι για πρώτη φορά, μετά από 67 έτη ζωής, ο Εθνικός Κήρυξ απέκτησε ιδιόκτητο κτίριο.

Το 1984 η εφημερίδα ενοικίασε γραφείο στην Αθήνα –επί της οδού Καρύτση- και το 1988 απέκτησε τα δικά της ιδιόκτητα γραφεία στη συμβολή των οδών Δημοκρίτου 1 και Ακαδημίας, που διατηρεί μέχρι τώρα όπου και απασχολεί πολυάριθμο προσωπικό.

Σε λίγους μήνες ο "Ε.Κ." απέκτησε και το δικό του ταχύ πιεστήριο που στεγαζόταν επίσης σε κτίριο δικής του ιδιοκτησίας, εφαπτόμενο του κτηρίου των γραφείων του.

Παραπομπές
----------

1. ↑  Ο Πέτρος Τατάνης, ο Εθνικός Κηρυξ & ο Βενιζελισμός στις Ηνωμένες Πολιτείες, patrisnews.com
2. ↑  ΟΙ ΠΡΩΤΕΣ ΕΦΗΜΕΡΙΔΕΣ ΤΗΣ ΟΜΟΓΕΝΕΙΑΣ ΣΤΗΝ ΑΜΕΡΙΚΗ, hellenicnews.com

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εφημερίδες στην ελληνική γλώσσα |
| --- |
|  |
| Καθημερινές | 

|  |  |
| --- | --- |
| Πολιτικές | 
Απογευματινή  · Δημοκρατία  · Ελεύθερος Τύπος  · Ελεύθερη Ώρα  · Εστία  · Η Αυγή  · Η Εφημερίδα των Συντακτών  · Η Καθημερινή  · Μακεδονία  · Μακελειό  · Ο Λόγος  · Ριζοσπάστης  · Τα Νέα  · Kontra News |
|  |
| Οικονομικές | 
Η Ναυτεμπορική  · Υπέρβαση News  · Deal News  · Finance and Markets Voice |
|  |
| Αθλητικές | 
Forza  · Φως των Σπορ  · Metrosport  · Sportday  · Κόκκινος Πρωταθλητής  · Ώρα για σπορ |

 |
|  |
| Εβδομαδιαίες | 
ΑγροΕκφραση  · Δρόμος της Αριστεράς · Εργατική Αλληλεγγύη  · Η Άποψη  · Η Βραδυνή  · Η Εποχή  · Κιβωτός της Ορθοδοξίας  · Λαϊκός Δρόμος  · Ορθόδοξη Αλήθεια  · Παραπολιτικά  · Πριν  · Πρώτο Θέμα  · Στόχος  · Στο Καρφί  · Το Βήμα  · Το Παρασκήνιο  · Το Παρόν  · Το Ποντίκι  · Ύπαιθρος Χώρα  · Υπέρβαση  · Φιλελεύθερος  · Action 24  · Agrenda  · Athens Voice  · Documento  · Real News |
|  |
| Ξενόγλωσσες | 
Athens News (αγγλόφωνη) |
|  |
| Τοπικές εφημερίδες | 

|  |  |
| --- | --- |
| Ηπείρου | 
Ηπειρωτικός Αγών  · Πρωϊνός Λόγος |
|  |
| Θεσσαλίας | 
Ελευθερία   · Η Θεσσαλία  · Ταχυδρόμος |
|  |
| Θράκης | 
Ελεύθερη Θράκη  · Η Γνώμη   · Ο Χρόνος |
|  |
| Κρήτης | 
Ανατολή  · Κρητική Επιθεώρηση  · Πατρίς  |
|  |
| Μακεδονίας | 
Λαός  · Πρωϊνός Τύπος  · Τύπος Θεσσαλονίκης  · Karfitsa |
|  |
| Ν. Αιγαίου | 
Η Ροδιακή  · Σαμιακόν Βήμα |
|  |
| Ν. Ιονίου | 
Ενημέρωση |
|  |
| Πελοποννήσου | 
Θάρρος  · Πατρίς · Πελοπόννησος |
|  |
| Στερεάς Ελλάδας | 
Λαμιακός Τύπος  · Αγών της Ιτέας |

 |
|  |
| Εφημερίδες Κύπρου | 
Αλήθεια  · Η Καθημερινή  · Η Σημερινή  · Ο Φιλελεύθερος  · Πολίτης  · Χαραυγή  · Financial Mirror |
|  |
| Εφημερίδες Διασποράς | 
Εθνικός Κήρυξ (ΗΠΑ)  · Νέος Κόσμος  (Αυστραλία) |
|  |
| Κλειστές | 
Ακρόπολις  · Αθήναι  · Αυριανή  · Έθνος  · Ελευθερία  · Ελευθεροτυπία  · Η Πρώτη  · Σάλπιγξ Ελληνική |

 |

|  |  |
| --- | --- |
| 

|  |
| --- |
| * Πύλη:Ηνωμένες Πολιτείες
* Πύλη:Ελλάδα
 |

 |